**JATKE - Pikatesti VARAUTUMISEN JA JATKUVUUDENHALLINNAN KEHITTÄMISTOIMENPITEIDEN TARPEELLISUUDEN ARVIOINTI**

Tällä pikatestillä voitte hahmottaa varautumisen ja jatkuvuudenhallinnan kehittämistoimenpiteiden tarpeellisuutta organisaatiossanne. Testin tekeminen vie aikaa noin 10 - 20 minuuttia.

|  |  |  |  |  |  |
| --- | --- | --- | --- | --- | --- |
| **Nro.** | **Arviointikysymys** | **Arvio nykytilasta** | | | **Lisäselvitys tarvittaessa** |
| **Kunnossa** | **Osittain**  **kunnossa / selvitettävä** | **Ei**  **kunnossa** |
| 1. | Varautumisen ja jatkuvuudenhallinnan toimintamalli / prosessi on kuvattu sekä ohjeistettu. Vastuut ja roolit on määritelty kirjallisesti. Toimintamalli, ohjeistus ja vastuut jakautuvat organisaatiokohtaisesti ja yksikkökohtaisesti. Toimintamalli, ohjeet ja vastuut ovat ajantasaisia. |  |  |  |  |
| 2. | Organisaatiotason varautumisen ja jatkuvuudenhallinnan koordinaattori (vast.) on nimetty ja koulutettu sekä työaikaa on osoitettu koordinoimisen toteuttamiseksi. |  |  |  |  |
| 3. | Varautumisen keskeiset suunnitelmat ovat ajantasaisia ja organisaation ylin johto on ne hyväksynyt. Suunnitelmien keskeisimmät päivitystarpeet sekä päivitysaikataulu on määritetty ja yhteisesti hyväksytty. |  |  |  |  |
| 4. | Käytettävissä on selkeä toimintamalli vakavien häiriötilanteiden johtamiseksi ja hallitsemiseksi. |  |  |  |  |
| 5. | Toimintamallit ja suunnitelmat ovat saatavilla ja henkilöstö on perehtynyt niihin. Toiminnan kannalta keskeiset henkilöt kaikilla tasoilla on perehdytetty organisaation toimenpitein toimintamallien ja suunnitelmien keskeisiin kohtiin. |  |  |  |  |
| 6. | Kaikissa tilanteissa ylläpidettävät toiminnot ja tehtävät on tunnistettu ja tehtävät on luokiteltu tärkeyden perusteella eri kategorioihin. Keskeisimpien toimintojen ja tehtävien ylläpitämiseksi näihin liittyvät kriittiset järjestelmät, toiminnot ja tehtävät on tunnistettu ja näille on määritelty riittävät hallinnan menettelyt. |  |  |  |  |
| 7. | Koulutus ja harjoittelu on suunnitelmallista sekä säännöllistä. Koulutuksia ja harjoituksia järjestetään organisaation kaikilla tasoilla huomioiden henkilöiden roolit sekä tehtävät osana organisaation varautumista. Koulutuksien ja harjoituksien toteutumista seurataan. |  |  |  |  |
| 8. | Riskienhallinnan perusteet on määritelty ja riskienhallinnassa on läpi organisaation yhteinen menettelytapa, joka on ohjeistettu. Käytettävissä on organisaation kokonaisriskikartta tai vastaava. Kokonaisriskikartta ottaa huomioon myös toiminnalliset riskit ja niiden merkittävyyden. |  |  |  |  |
| 9. | Organisaatio on tunnistanut dokumentoidusti toiminnan kannalta keskeiset sidosryhmät ja ulkoiset palveluntuottajat. Varautumisvastuut, yhteistoimintajärjestelyt sekä varajärjestelyt häiriötilanteissa on sovittu ja kuvattu. |  |  |  |  |
| 10. | Varautumisen ja jatkuvuudenhallinnan toimintamallia / prosessia on arvioitu viimeisen kahden vuoden aikana. Varautumisen ja jatkuvuudenhallinnan kannalta keskeiset kehittämiskohteet ovat tiedossa. |  |  |  |  |

**JATKE - Pikatestin tulosten tulkinta:**

Laskekaa kustakin kysymyksestä saadut pisteet yhteen. Mitä suurempi pistemäärä, sitä suurempi riski on, etteivät varautumisenne ja jatkuvuudenhallintanne ole kunnossa. Riskipisteiden avulla voitte arvioida tarvetta analysoida ja kehittää varautumista ja jatkuvuudenhallintaa tarkemmin.

Kunnossa vastauksesta **0 pistettä**

Selvitettävä vastauksesta **2 pistettä**

Ei kunnossa vastauksesta **4 pistettä**

**Organisaatiomme kokonaispistemäärä:**

Testin tulkinnassa voi käyttää seuraavia suuntaa antavia pisterajoja:

**alle 8 pistettä**

***pieni riski***

Varautumiseen ja jatkuvuudenhallintaan on tietoisesti panostettu ja voitte jatkaa käytössä olevien toimintamallien sekä menettelyiden mukaisesti.

**8 - 14 pistettä**

***riski jonkin verran lisääntynyt***

Varautumisessa ja jatkuvuudenhallinnassa on yksittäisiä puutteita, jotka kannattaa korjata.

**15 - 25 pistettä**

***riski kohtalainen***

Varautumisessa ja jatkuvuudenhallinnassa on selkeitä puutteita, suositeltavaa analysoida varautumista ja jatkuvuudenhallintaa tarkemmilla kypsyysanalyysimalleilla (esimerkiksi KUJA-arviointimalli tai HUOVI-kypsyysanalyysi) sekä kehittää hallintamenetelmiä.

**26 - 40 pistettä**

***riski suuri***

Varautumisessa ja jatkuvuudenhallinnassa on selkeitä ja vakavia puutteita jotka saattavat johtaa häiriötilanteessa vakaviin seurauksiin, erittäin suositeltavaa alkaa välittömästi rakentaa jatkuvuudenhallinnan kehittämisenpolkua sekä hallintamenetelmiä tarkemmilla kypsyysanalyysi- ja suunnittelumalleilla

(esimerkiksi KUJA-arviointimalli tai HUOVI-kypsyysanalyysi).